ai4bharat/Pralekha huggingface dataset:
ఉక్కు మంత్రిత్వ శాఖ
2023 జూలై నాటికి రికార్డుస్థాయిలో ఉత్పత్తి సాధించిన ఎన్.ఎం.డి.సి 100 మిలియన్ టన్నుల మైనింగ్ కంపెనీగా రూపుదిద్దుకుంటున్న ఎన్.ఎం.డి.సి
నేషనల్ మినరల్ డవలప్మెంట్ కార్పొరేషన్ , కేంద ఉక్కు మంత్రిత్వశాఖ కింద పనిచేస్తున్న
నవరత్న కంపెనీ. ఈ సంస్థ 2023 జూలై నాటికి అద్భుత ఫలితాలను సాధించింది. 2024 ఆర్థిక సంవత్సరానికి సంబంధించి ఇప్పటివరకు ఈ సంస్థ రికార్డు ఫలితాలను సాధించింది. 100 మిలియన్ టన్నుల మైనింగ్ కంపెనీగా ఈ సంస్థముందుకు వెళుతున్నది. ఎన్.ఎం.డి.సి వరుసగా రెండు ఆర్థిక సంవత్సరాలలో చరిత్రాత్మక 40 మిలియన్ టన్నుల ఉత్పత్తిని దాటి పోతున్నది.
ఈ కంపెనీ ఈ ఆర్థిక సంవత్సరంలో 2023 జూలై నాటికి 13.15 మిలియన్ టన్నుల ఇనుప ఖనిజాన్ని
ఉత్పత్తి చేయగా అందులో 14.18 మిలియన్ టన్నులు అమ్మివేసింది. ఉత్పత్తి ,అమ్మకాలలో ఇంతకు ముందు సంవత్సరంతో పోలిస్తే వరుసగా 20 శాతం, 33.5 శాతం వృద్ధి సాధించింది.2023 జూలై ఒక్క నెలలోనే ఎన్.ఎం.డి.సి సంస్థ 2.44 మిలియన్ టన్నుల ఇనుప ఖనిజాన్ని ఉత్పత్తి చేయగా, 3.03 మిలియన్ టన్నులను విక్రయించింది. దీనితో నెలవారీ వృద్ధి ఉత్పత్తిలో 19 శాతం , విక్రయంలో 2.7 శాతం గా ఉంది.
వాణిజ్యం, పరిశ్రమల మంత్రిత్వ శాఖ
ఇరు దేశాల మధ్యన ఎటువంటి అవరోధాలు లేని వ్యాపార సహకారానికి బంగ్లాదేశ్ కు హామీ ఇచ్చిన కేంద్ర మంత్రి శ్రీ పీయూష్ గోయల్
భారత్-బంగ్లాదేశ్ల మధ్యన వ్యాపారానికి ఎటువంటి అవరోధాలు లేకుండా సహకరిస్తామని బంగ్లాదేశ్కు కేంద్ర రైల్వేలు, వాణిజ్య మరియు పరిశ్రమలు, వినియోగదారుల వ్యవహారాలు మరియు ఆహార మరియు పంపిణీ శాఖామాత్యులు శ్రీ పీయూష్ గోయల్ హామీ ఇచ్చారు. వ్యవసాయ ఎగుమతులతో కలుపుకుని ఎన్నో ఉత్పత్తులకు పన్ను విధింపులేని మార్కెట్టు సౌలభ్యాన్ని కల్పించామని భారత్-బంగ్లాదేశ్ డిజిటల్ సమావేశంలో వ్యవసాయ రంగ సమావేశంలో ఆయన అన్నారు. ఈ నిర్ణయం మూలంగా ఇరుదేశాల్లోని రైతులు లబ్ది పొందుతారని అది దేశ ఆర్థిక ఎదుగుదలకు సహకరిస్తుందని శ్రీ గోయల్ అన్నారు.
ఆర్ధిక లావేదేవీలకు అతీతంగా భారత్-బంగ్లాదేశ్లు పరస్పర నమ్మకం మరియు స్నేహితంతో సత్సంబంధాలను కలిగి ఉన్నాయని కేంద్ర మంత్రి అన్నారు. ఈ భాగస్వామ్యం పొరుగు దేశాలు సత్ససంబంధాలను నిలుపునే పద్దతికి ఆదర్శంగా నిలుస్తుందని, గత 6 సంవత్సరాల్లో ఇరు దేశాలు బంధం మరింత దృఢతరమైందని అన్నారు. ఇప్పటి వరకు ఎన్నో వ్యాపార మరియు ఆర్థిక ఎదుగుదలతోపాటు ఇతర మౌళిక ప్రాజెక్టుల అమలు చేసామని గుర్తుచేసారు. ఈ సందర్భంగా భారత ప్రధాని శ్రీ నరేంద్ర మోడీ మరియు బంగ్లాదేశ్ ప్రధాని శ్రీమతి షేక్ హసీనాలు సంయుక్తంగా తీసుకున్న వ్యాపారానుకూల విధానాల వలన ఇరు దేశాల్లో పాలనాభివృద్ధి గురించి శ్రీ పీయూష్ గోయల్ గుర్తుచేసారు. ప్రజల జీవనప్రమాణాలను మరింత పెంచడమే ఇరుదేశాల ప్రధానుల లక్ష్యమని అన్నారు. రెండు దేశాలూ వ్యవసాయాధారితమైనవి కాగా 50% జనాభా వ్యవసాయ రంగంపై ఆధారపడ్డావారే. బంగ్లాదేశ్ స్వయంగా వారికి అవసరమైన ఆహారోత్పత్తిని సాధించుకుందన్నందుకు సంతోషమని, వ్యవసాయ రంగాన్ని ఆధునికీకరించడమే లక్ష్యంగా పేర్కొన్నారు. ఇందుకు గాను ఇరు దేశాలు సంయుక్తంగా పనిచేయాల్సి ఉంటుందన్నారు. వ్యవసాయ రంగం ఇరుదేశాల్లోనూ ఆర్థిక వ్యవస్థకు ప్రధానమైందని, ద్వైపాక్షిక సహకారంతో ప్రస్తుత సవాళ్ళను ఎదుర్కోవడంతోపాటు వ్యవసాయ రంగ అభివృద్ధి సాధించగలమని అన్నారు. బంగ్లాదేశ్ వారి దేశ రైతుల అభివృద్ధికి పాటుపడటాన్ని ఆయన ప్రసంశించారు. “విత్తనాలు, ఎరువులు, నీటిపారుదల, మార్కెట్టు సౌకర్యం వంటి వ్యవసాయ సంబంధింత అభివృద్ధికి దేశంలో తాము తీసుకున్న చర్యలను ఆయన వివరించారు. వ్యవసాయ రంగాన్ని ఉత్తేజితం చేసేందుకు, రైతు సామర్థ్యాన్ని మెరుగుపరచేందుకు, ఉత్పత్తిని పెంచేందుకు మేము తదనుకూల విధానాలను పాటించామని, ఈ విశ్వమహమ్మారి అనంతరం కూడా అంతే ఉత్సాహంతో భారత్ మరింత స్వయం శక్తిగా ఎదిగేందుకు అవసరమైన అంతర్జాతీయ సంబంధాలను ఏర్పరచుకుని ముందుకుపోనుందని తద్వారా దేశ రైతు ఆదాయాన్ని మరింత పెంచేందుకు రైతుకు సహకరిస్తామని” ఆయన అన్నారు.
ఇటీవలి పరిణామాలను దృష్టిలో ఉంచుకుని భారత్లో బంగ్లాదేశ్కు కల్పించిన అవకాశాలు కీలక పాత్రను పోషిస్తాయన్నారు. ద్వైపాక్షిక సహకారం గురించి ఆయన మాట్లాడుతూ బంగ్లాదేశ్లో వినియోగించే ట్రాక్టర్లు భారత్ నుండి వచ్చినవేనన్నారు. ఆహార విశ్లేషణ రంగంలో ఇరు దేశాలు సంయుక్తంగా పనిచేయవచ్చని, తద్వారా అంతర్జాతీయ మార్కెట్టులో భాగస్వామ్యాన్ని నెలకొల్పవచ్చని, రైల్వేల్లో కూడా సత్సంబంధాల ద్వారా మౌళికాభివృద్ధి సాధించవచ్చని, అలాగే జౌళి రంగంలో కూడా సంయుక్త భాగస్వామ్యంతో అంతర్జాతీయ మార్కెట్టులో లబ్దిపొందవచ్చని, తద్వారా రెండు దేశాల ప్రజలకు ఉపాధిని కల్పించి వ్యాపార రంగం ద్వారా ఆదాయన్ని పెంచి ఆర్థికాభివృద్ధి సకరించవచ్చని శ్రీ పీయూష్ గోయల్ అన్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.65 కోట్ల డోసులు  అందించారు
గత 24 గంటల్లో 7,530 డోసులు అందించారు
దేశవ్యాప్త క్రియాశీల కేసుల సంఖ్య 7,605
మొత్తం కేసుల్లో క్రియాశీల కేసులు 0.02%
ప్రస్తుత రికవరీ రేటు 98.79%
గత 24 గంటల్లో 718 మంది కోలుకున్నారు. దీంతో, కోలుకున్నవారి మొత్తం సంఖ్య 4,41,60,997 కు పెరిగింది.
గత 24 గంటల్లో 1,300 కొత్త కేసులు నమోదయ్యాయి.
రోజువారీ పాజిటివిటీ రేటు 1.46%
వారపు పాజిటివిటీ రేటు 0.98%
గత 24 గంటల్లో చేసిన 89,078 కొవిడ్ పరీక్షలతో కలిపి ఇప్పటివరకు 92.06 కోట్ల పరీక్షలు చేశారు.
ప్రధాన మంత్రి కార్యాలయం
ఇండోనేషియా విమాన ప్రమాద మృతులకు ప్రధానమంత్రి సంతాపం
ఇండోనేషియా విమాన ప్రమాదంలో ప్రాణనష్టంపై ప్రధానమంత్రి శ్రీ నరేంద్ర మోదీ తీవ్ర సంతాపం వ్యక్తం చేశారు. ఈ మేరకు సామాజిక మాధ్యమం ట్విట్టర్ ద్వారా ఇచ్చిన సందేశంలో ‘‘ఇండోనేషియాలో దురదృష్టవశాత్తూ చోటుచేసుకున్న విమాన ప్రమాదంలో ప్రాణాలు కోల్పోయినవారి కుటుంబాలకు నా ప్రగాఢ సంతాపం తెలియజేస్తున్నాను. ఈ విషాద సమయంలో ఇండోనేషియాకు భారతదేశం అండగా నిలుస్తుంది’’ అని ప్రధాని పేర్కొన్నారు.
ప్రధాన మంత్రి కార్యాలయం
కోవిడ్-19 కి వ్యతిరేకం గా జరుగుతున్న యుద్ధం లో సాయుధ దళాల పాత్ర ను ప్రశంసించిన ప్రధాన మంత్రి
కోవిడ్-19 కి వ్యతిరేకం గా జరుగుతున్న యుద్ధం లో సాయుధ దళాలు పోషిస్తున్న పాత్ర ను ప్రధాన మంత్రి శ్రీ నరేంద్ర మోదీ ప్రశంసించారు.
రక్షణ మంత్రి శ్రీ రాజ్ నాథ్ సింహ్ ‘‘కానరాని శత్రువు తో పోరాటం: కోవిడ్-19 కల్లోలానికి రక్షణ మంత్రిత్వ శాఖ ప్రతిస్పందన’’ పేరు తో రాసిన ఒక కథనాన్ని గురించి ప్రధాన మంత్రి ప్రస్తావిస్తూ,
‘‘కోవిడ్-19 కి వ్యతిరేకం గా జరుగుతున్న యుద్ధాన్ని బలపరచడం లో మన సాయుధ బలగాలు ‘నేల’ మీద, ‘నింగి’ లోను, ‘నీటి’  లోను.. శాయశక్తుల అండ గా నిలబడుతున్నాయి’’ అని ఒక ట్వీట్ లో పేర్కొన్నారు.
రక్షణ మంత్రిత్వ శాఖ
ఉద్యోగ విరమణ చేసిన సైనికులకు మరో ఉపాధి కల్పించేందుకు ప్రైవేట్ రంగంతో ఒప్పందం కుదుర్చుకున్న విశ్రాంత సైనికుల సంక్షేమ విభాగం
భారత రక్షణ మంత్రిత్వ శాఖ ఆధ్వర్యంలోని విశ్రాంత సైనికుల సంక్షేమ విభాగం పరిధిలో పని చేసే 'డైరెక్టరేట్ జనరల్ రీసెటిల్మెంట్' , 'జెన్పాక్ట్ ఇండియా ప్రైవేట్ లిమిటెడ్' ఒక అవగాహన ఒప్పందం  కుదిరింది. 31 ఆగస్టు 2023న న్యూదిల్లీలో ఒప్పందం రెండు వర్గాలు సంతకాలు చేశాయి. రక్షణ సేవల నుంచి ఉద్యోగ విరమణ చేసిన సైనికులకు ఉపాధి అవకాశాలు కల్పించేలా కార్పొరేట్ కంపెనీలు & విశ్రాంత సైనికులను ఒకే వేదికపైకి తీసుకురావడానికి ఈ ఒప్పందం ప్రయత్నిస్తుంది.
వృత్తిపరమైన సేవల్లో ప్రపంచ స్థాయి సంస్థ అయిన జెన్పాక్ట్, విశ్రాంత ఉద్యోగులకు మంచి ఉపాధి అవకాశాలను అందిస్తోంది. ఈ సందర్భంగా డైరెక్టర్ జనరల్  మేజర్ జనరల్ శరద్ కపూర్ మాట్లాడారు. “ఈ ఒప్పందం, మన విశ్రాంత సైనికుల గురించి పరిశ్రమ, కార్పొరేట్ సంస్థలకు మరింత స్పష్టమైన వివరాలను అందిస్తుంది. నైపుణ్యం కలిగిన మానవ వనరులను అందించడం, మన విశ్రాంత సైనికులకు గౌరవప్రదమైన రెండో వృత్తిని అందించడం వంటి లక్ష్యాలను సాధించడంలో సాయపడుతుంది” అని చెప్పారు.
ఆరోగ్య, కుటుంబ సంక్షేమ మంత్రిత్వ శాఖ
రోజువారీ కోవిడ్ పరీక్షలలో భారత్ సరికొత్త రికార్డు
ఒక్కరోజులో 15 లక్షల పరీక్షలు
7 కోట్లకు చేరిన మొత్తం పరీక్షలు
కోవిడ్-19 మీద జరుపుతున్న పోరులో భారత్ ఒక చరిత్రాత్మక స్థాయికి చేరింది. మొట్టమొదటి సారిగా రికార్డు స్థాయిలో ఒకే రోజు 15 లక్షలమందికి కోవిడ్ పరీక్షలు జరిపింది. గడిచిన 24 గంటలలో 14,92,409 శాంపిల్స్ పరీక్షించటం ద్వారా ఈ సరికొత్త రికార్డు స్థాపించగలిగింది. దీంతో ఇప్పటివరకు జరిపిన మొత్తం పరీక్షలు దాదాపు ఏడు కోట్లకు  చేరాయి.
ఇంత పెద్ద ఎత్తున పరీక్షలు జరపగలిగే సామర్థ్యం పెంచుకోవటం దేశంలో పెరిగిన వైద్య మౌలిక సదుపాయాల స్థాయికి అద్దం పడుతోంది. కేవలం గడిచిన 9 రోజుల్లోనే కోటి కోవిడ్ పరీక్షలు జరగటం మరో విశేషం. దీనివలన ఇప్పటివరకు సగటున ప్రతి పదిలక్షల మందిలో 49,948 మందికి కోవిడ్ పరీక్షలు జరిపినట్టయింది.
పరీక్షల సంఖ్య ఇలా పెద్ద మొత్తంలో పెరిగేకొద్దీ పాజిటివ్ కేసుల సంఖ్య తగ్గుతుందనటానికి ఇప్పటివరకు అందుబాటులోకి వచ్చిన సమాచారం సాక్ష్యంగా నిలుస్తోంది. ఇప్పటివరకూ ఎక్కువ సంఖ్యలో పాజిటివ్ కేసులు నమోదైన రాష్ట్రాలలో క్రమంగా తగ్గుముఖం పడుతున్నట్టు కూడా తేలింది. జాతీయ స్థాయిలో ఈరోజు పాజిటివ్ శాతం 8.44% కు తగ్గింది.
పరీక్షలకు సంబంధించిన మౌలిక సదుపాయాలు విస్తృతం చేయటంతో రాష్ట్రాలు, కేంద్రపాలిత ప్రాంతాలలో పరీక్షలు బాగా పెరిగాయి. ప్రతి పదిలక్షల మందిలో పరీక్షలు జరిపినవారి సంఖ్యలో జాతీయ సగటు  కంటే ఎక్కువ నమోదైన రాష్ట్రాలు, కేంద్రపాలిత ప్రాంతాలు 23 ఉన్నాయి.
ఎక్కువ కేసులు నమోదవుతున్న ఏడు రాష్ట్రాల పరిస్థితిని సమీక్షిస్తూ ప్రధాని పదే పదే చెబుతున్నట్టుగా పరీక్షలు ఎక్కువ జరిపే కొద్దీ స్పందన కూడా ఎక్కువగా ఉంటుంది. పరీక్షించు, అనవాలు పట్టు, చికిత్స అందించు అనే మూడంచెల వ్యూహాన్ని కేంద్రం క్రమం తప్పకుండా అనుసరించటం వలన సత్ఫలితాలు సాధ్యమయ్యాయి. వైరస్ ను వెంటాడటం అనే కేంద్ర ప్రభుత్వ వైఖరి వలన ఎవరూ తప్పిపోకుండా పరీక్షలు జరపగలుగుతున్నారు. ఆ విధంగా వైరస్ వ్యాప్తిని సమర్థంగా అడ్దుకుంటున్నారు. దేశవ్యాప్తంగా పరీక్షల విషయంలో కేంద్రం తీసుకున్న చర్యలు, రాష్ట్రాలను కూడా ఎక్కువ పరీక్షలు జరిపేలా ప్రోత్సహించటం, లక్షణాలు కనబడిన వారందరికీ కచ్చితంగా ఆర్ టి-పిసిఆర్ పరీక్షలు చేయించటం లాంటి చర్యలవలన కోవిడ్ ను సమర్థంగా అడ్దుకోగలుగుతున్నారు.
పరీక్షల విషయంలో అనుసరించిన కీలకమైన వ్యూహం లాబ్ ల నెట్ వర్క్ ను దేశవ్యాప్తంగా విస్తృతం చేయటం. దీంతో ప్రస్తుతం లాబ్ ల సంఖ్య 1818 కి చేరింది. ఇందులో ప్రభుత్వ రంగంలో 1084 లాబ్ లు ఉండగా ప్రైవేట్ సంస్థల ఆధ్వర్యంలో 734 ఉన్నాయి.
రకరకాల లాబ్ ల వివరాలు ఇలా ఉన్నాయి:
తక్షణం ఫలితాలు చూపే ఆర్ టి పిసిఆర్ పరీక్షల లాబ్స్ : 923 
ట్రూ నాట్ ఆధారిత పరీక్షల లాబ్స్ : 769 
సిబినాట్ ఆధారిత పరీక్షల లాబ్స్: 126
ఆరోగ్య, కుటుంబ సంక్షేమ మంత్రిత్వ శాఖ
సంచితంగా 185.20 కోట్లను మించిపోయిన భారత కోవిడ్-19 టీకా కవరేజ్
12-14 సంవత్సరాల వయస్సు వారికి మొత్తంగా 2.04 కోట్ల కంటే ఎక్కువ వ్యాక్సిన్ మోతాదులు ఇవ్వబడ్డాయి
భారతదేశంలో యాక్టివ్ కేసుల లోడ్ ప్రస్తుతం 11,639గా నిలిచింది
గడిచిన 24 గంటల్లో 1,033 కొత్త కేసులు నమోదయ్యాయి
ప్రస్తుతం రికవరీ రేటు 98.76 శాతంగా ఉంది
వారంవారం పాజిటివిటీ రేటు ప్రస్తుతం 0.22%గా ఉంది.
ఈరోజు ఉదయం 7 గంటల వరకు తాత్కాలిక నివేదికల ప్రకారం భారతదేశపు కోవిడ్-19 టీకా కవరేజీ 185.20 కోట్ల  మార్క్ను దాటేసింది. ఇది మొత్తం 2,23,20,478 సెషన్ల ద్వారా సాధించబడింది. 12-14 సంవత్సరాల వయస్సు గల వారికి కోవిడ్-19 వ్యాక్సినేషన్ 16 మార్చి, 2022న ప్రారంభించబడింది. ఇప్పటి వరకు 2.04 కోట్ల  కంటే ఎక్కువ మంది యుక్తవయస్కులకు కోవిడ్-19 వ్యాక్సిన్ మొదటి డోస్ అందించబడింది. ఈరోజు ఉదయం 7 గంటల వరకు తాత్కాలిక నివేదిక ప్రకారం సంచిత సంఖ్య యొక్క వివరాల విభజన ఈ క్రింది విధంగా ఉన్నాయి:
|
|
సంచితంగా వ్యాక్సిన్ డోస్ల కవరేజీ సంఖ్య
|
|
హెచ్సీడబ్ల్యులు
|
|
మొదటి డోసు
|
|
10403951
|
|
రెండో డోసు
|
|
10003375
|
|
ముందుజాగ్రత్త డోసు
|
|
4506652
|
|
ఎఫ్ఎల్డబ్ల్యులు
|
|
మొదటి డోసు
|
|
18413677
|
|
రెండో డోసు
|
|
17517313
|
|
ముందుజాగ్రత్త డోసు
|
|
6959375
|
|
12-14 సంవత్సరాల వయస్కులకు
|
|
మొదటి డోసు
|
|
20440247
|
|
15-18 సంవత్సరాల వయస్కులకు
|
|
మొదటి డోసు
|
|
57491065
|
|
రెండో డోసు
|
|
39046615
|
|
18-44 సంవత్సరాల వయస్కులకు
|
|
మొదటి డోసు
|
|
554905338
|
|
రెండో డోసు
|
|
468620860
|
|
45-59 సంవత్సరాల వయస్కులకు
|
|
మొదటి డోసు
|
|
202798184
|
|
రెండో డోసు
|
|
185937186
|
|
60 సంవత్సరాలు పైబడిన వారికి
|
|
మొదటి డోసు
|
|
126775913
|
|
రెండో డోసు
|
|
115815818
|
|
ముందుజాగ్రత్త డోసు
|
|
12436900
|
|
ముందుజాగ్రత్త డోసు
|
|
2,39,02,927
|
|
మొత్తం
|
|
1,85,20,72,469
నిరంతర అధోముఖ ధోరణిని అనుసరిస్తూ భారతదేశం యొక్క యాక్టివ్ కేస్లోడ్ నేటికి 11,639 యాక్టివ్ కేసులకు క్షీణించింది, ఇప్పుడు దేశంలోని మొత్తం పాజిటివ్ కేసులలో 0.03% ఉన్నాయి.
పర్యవసానంగా, భారతదేశం యొక్క రికవరీ రేటు 98.76% వద్ద ఉంది. గత 24 గంటల్లో 1,222 మంది రోగులు కోలుకున్నారు. కోలుకున్న రోగుల సంఖ్య  ఇప్పుడు 4,24,98,789కి చేరుకుంది.
గడిచిన 24 గంటల్లో 1,033 కొత్త కేసులు నమోదయ్యాయి.
గడిచిన 24 గంటల్లో మొత్తం 4,82,039 కోవిడ్-19 పరీక్షలు జరిగాయి. భారతదేశం ఇప్పటివరకు 79.25 కోట్ల  సంచిత పరీక్షలను నిర్వహించడమైంది. వారం మరియు రోజువారీ పాజిటివిటీ రేట్లలో కూడా స్థిరమైన క్షీణత కనిపించింది. దేశంలో వారంవారం పాజిటివిటీ రేటు ప్రస్తుతం 0.22%గా ఉంది. రోజువారీ సానుకూలత రేటు కూడా 0.21 శాతంగా తాజాగా నివేదించబడింది.
నీతి ఆయోగ్
ఈశాన్య ప్రాంత జిల్లా సుస్థిర అభివృద్ధి సూచిక డాష్ బోర్డు 2021-22 ను ఆగస్టు 26న విడుదల చేయనున్న నీతి ఆయోగ్ మరియు ఈశాన్య ప్రాంత అభివృద్ధి మంత్రిత్వ శాఖ
తొలిసారిగా రూపొందించిన ఈశాన్య ప్రాంత జిల్లా సుస్థిర అభివృద్ధి సూచిక డాష్ బోర్డు 2021-22 ను నీతి ఆయోగ్ మరియు ఈశాన్య ప్రాంత అభివృద్ధి మంత్రిత్వ శాఖలు 2021 ఆగస్టు 26వ తేదీన విడుదల చేయనున్నాయి. ప్రాంతాల వారీగా జిల్లాల స్థాయిలో సుస్థిర అభివృద్ధి సూచిక ను రూపొందించడం దేశంలోఇదే తొలిసారి. స్థానిక స్థాయిలో సుస్థిర అభివృద్ధి లక్ష్యాలను సాధించడానికి దీనిని రూపొందించారు. ఈశాన్య భారతదేశంలో ఉన్న అరుణాచల్ ప్రదేశ్, అస్సాం, మణిపూర్, మేఘాలయ, మిజోరం, నాగాలాండ్, సిక్కిం, త్రిపుర రాష్ట్రాలలోని 120 జిల్లాలో సుస్థిర అభివృద్ధి లక్ష్యాలను సాధించడానికి సాగుతున్న ప్రయత్నాలలో ఇది మైలురాయిగా ఉంటుంది. నీతి ఆయోగ్ సిఇఒ శ్రీ అమితాబ్ కాంత్ సమక్షంలోనీతి ఆయోగ్ ఉపాధ్యక్షుడు డాక్టర్ రాజీవ్ కుమార్, కేంద్ర ఈశాన్య ప్రాంత అభివృద్ధి, టూరిజం మరియు సాంస్కృతిక శాఖ మంత్రి శ్రీ జి. కిషన్ రెడ్డి, కేంద్ర ఈశాన్య ప్రాంత అభివృద్ధి శాఖ సహాయ మంత్రి శ్రీ బి ఎల్ వర్మ ఎస్డిజి, డాష్బోర్డ్ను ప్రారంభిస్తారు. కార్యక్రమంలో ఈశాన్య ప్రాంత అభివృద్ధి మంత్రిత్వ శాఖ కార్యదర్శి డా. ఇందర్ జిత్ సింగ్, ఐక్యరాజ్య సమితి అభివృద్ధి కార్యక్రమం భారత దేశ ప్రతినిధి శ్రీమతి నదియా రషీద్ కార్యక్రమంలో పాల్గొంటారు. ఐక్యరాజ్య సమితి అభివృద్ధి కార్యక్రమం అందించిన సాంకేతిక సహకారంతో నీతి ఆయోగ్, ఈశాన్య ప్రాంత అభివృద్ధి మంత్రిత్వ శాఖ లు ఈశాన్య ప్రాంత ఎస్డిజి, డాష్బోర్డ్ను రూపొందించాయి. జాతీయ, రాష్ట్ర/కేంద్రపాలిత ప్రాంతాల్లో సాధించిన సుస్థిర అభివృద్ధి లక్ష్యాలను గణించడానికి నీతి ఆయోగ్ ఎస్డిజి ఇండెక్స్ ను రూపొందించింది. దీనిని ప్రామాణికంగా తీసుకుని ఈశాన్య ప్రాంతాల ఎస్డిజి ఇండెక్స్ కు రూపకల్పన జరిగింది. అభివృద్ధి సాధనలో రాష్ట్రాలు సాధించిన ప్రగతిని గణించి అవార్డులను అందించడానికి ఎస్డిజి ని ఉపయోగిస్తారు.
ఈశాన్య ప్రాంతాల ఎస్డిజి ఇండెక్స్ మరియు డాష్ బోర్డు 2021-22:
భారతదేశంలో ఎస్డిజి సమన్వయ సంస్థగా వ్యవహరిస్తున్న నీతి ఆయోగ్ 84 సూచికలు, 50 లక్ష్యాలలో 15 ప్రపంచ స్థాయి లక్ష్యాల సాధనను ఆధారంగా చేసుకుని ఈశాన్య ప్రాంత రాష్ట్రాల ఎస్డిజి ఇండెక్స్ ను రూపొందించింది. సుస్థిర అభివృద్ధి సాధన దిశలో జిల్లాలు సాధించిన ప్రగతి ఆధారంగా వాటికి ర్యాంకులను ఇవ్వడానికి ఎస్డిజిని రూపొందించారు. మరింత దృష్టి సారించాల్సిన ఉన్న ప్రాంతాలను గుర్తించడంలో రాష్ట్రాలకు సహకారం అందించి వాటి మధ్య ఆరోగ్యకరమైన పోటీని ప్రోత్సహించడానికి ఎస్డిజి ఉపయోగపడుతుంది. ఈశాన్య ప్రాంతంలో ఉన్న రాష్ట్రాలతో చర్చించిన తరువాత ఎస్డిజి సూచిక, డాష్ బోర్డు రూపకల్పనకు సూచికలను ఎంపిక చేయడం జరిగింది. ఎస్డిజి ల రూపకల్పనలో రాష్ట్రాల పాత్ర కీలకంగా ఉంటుంది. తమ ప్రాంతాల పరిస్థితులను క్షేత్ర స్థాయిలో సేకరించి రాష్ట్రాలు అందించవలసి ఉంటుంది.
ఆరోగ్య, విద్య, ఆర్థికాభివృద్ధి, సంస్థ,పర్యావరణం, వాతావరణ మార్పులు లాంటి రంగాల్లో సాధించిన అంతర్జాతీయ లక్ష్యాలు, లక్ష్యాలను సాధించడంలో ఎదురవుతున్న సమస్యల పరిష్కారం లాంటి అంశాలలో ఎస్డిజి ఉపయోగపడుతుంది.
ప్రపంచ స్థాయి నుంచి దేశ స్థాయి, దేశ స్థాయి నుంచి స్థానిక స్థాయికి ఎస్డిజి లను తీసుకుని వెళ్లాలన్న లక్ష్యంతో పనిచేస్తున్న నీతి ఆయోగ్ ఈశాన్య ప్రాంతాలకు దీనిని సిద్ధం చేసి లక్ష్య సాధనలో మరో అడుగు ముందుకు వేసింది.
ప్రధాన మంత్రి కార్యాలయం
డెన్ మార్క్ ప్రధాని తోటెలిఫోన్ లో మాట్లాడిన ప్రధాన మంత్రి శ్రీ నరేంద్ర మోదీ
ఇండియా-డెన్ మార్క్ గ్రీన్ స్ట్రటిజిక్ పార్ట్ నర్ శిప్ తాలూకు పురోగతి నినేత లు సమీక్షించారు; వారు ఉన్నత స్థాయి ఆదాన ప్రదానాల పట్ల మరియు పెరుగుతూఉన్నటువంటి సహకారం పట్ల సంతృప్తి ని వ్యక్తం చేశారు
ప్రధాని ఫ్రెడరిక్ సన్ గారు భారతదేశంయొక్క జి20 కార్యక్రమాల ను ప్రశంసించడం తో పాటు గా డెన్ మార్క్ యొక్క పూర్తిసమర్థన ను కూడా ప్రకటించారు
భారతదేశం-డెన్ మార్క్ సంబంధాల తాలూకు75వ వార్షికోత్సవాన్ని వచ్చే సంవత్సరం 2024 లో జరపడాని కి నేత లు అంగీకరించారు
డెన్ మార్క్ ప్రధాని మెటె ఫ్రెడరిక్సన్ గారి తో ప్రధాన మంత్రి శ్రీ నరేంద్ర మోదీ ఈ రోజు న టెలిఫోన్ లో సంభాషించారు.
ఫ్రెడరిక్సన్ గారు డెన్ మార్క్ ప్రధాని పదవి లో రెండో సారి నియమితులు కావడం పట్ల ఆమె కు ప్రధాన మంత్రి అభినందనల ను తెలియ జేశారు.
ఇండియా-డెన్ మార్క్ గ్రీన్ స్ట్రటిజిక్ పార్ట్ నర్ శిప్ లో ప్రగతి ని గురించి నేత లు ఇరువురు సమీక్ష జరిపారు. ఇటీవల జరిగిన ఉన్నత స్థాయి ఆదాన ప్రదానాల పట్ల మరియు వృద్ధి చెందుతున్నటువంటి సహకారం ల పట్ల వారు సంతృప్తి ని వ్యక్తం చేశారు.
జి20 కి ప్రస్తుతం భారతదేశం అధ్యక్ష బాధ్యతల ను నిర్వహిస్తూ ఉన్న విషయాన్ని మరియు భారతదేశం కీలక ప్రాధాన్యాల ను గురించి ప్రధాని ఫ్రెడరిక్సన్ గారి దృష్టి కి ప్రధాన మంత్రి శ్రీ నరేంద్ర మోదీ తీసుకు వచ్చారు. భారతదేశం చేపడుతున్నటువంటి కార్యక్రమాల ను ప్రధాని ఫ్రెడరిక్సన్ గారు ప్రశంసించడం తో పాటు గా ఆయా కార్యక్రమాల కు డెన్ మార్క్ పక్షాన పూర్తి సమర్థన ను కూడా తెలియ జేశారు.
భారతదేశం-డెన్ మార్క్ సంబంధాల 75వ వార్షికోత్సవాన్ని వచ్చే సంవత్సరం లో సముచితమైన రీతి లో జరపాలి అని, మరి అలాగే ఉభయ పక్షాల మధ్య సంబంధాల ను మరింత గా విస్తరించుకోవడాని కి అవకాశం ఉన్న రంగాల ను అన్వేషించాలని ఇద్దరు నేత లు సమ్మతి ని వ్యక్తం చేశారు.
పర్యావరణం, అడవులు, మరియు వాతావరణ మార్పు మంత్రిత్వ శాఖ
తక్కువ వ్యవధిలో ఔషదాల ఉత్పత్తి, లభ్యత పెంచేందుకు ఎన్విరాన్ మెంట్ ఇంపాక్ట్ అసెస్ మెంట్  నోటిఫికేషన్ – 2006కు కీలకమైన సవరణ
సుమారు రెండు వారాల వ్యవధిలో ఇలాంటి 100కి పైగా ప్రతిపాదనలు
ప్రపంచ వ్యాప్తంగా వేగంగా విస్తరిస్తున్న కరోనా వైరస్  వ్యాప్తి నుంచి ఉత్పన్నమయ్యే పరిస్థితిని పరిష్కరించేందుకు వివిధ ఔషధాల ఉత్పత్తి, లభ్యతను పెంచేందుకు పర్యావరణ, అటవీ మరియు వాతావరణ మార్పుల మంత్రిత్వ శాఖ 2020 మార్చి 27న ఈ.ఐ.ఏ. నోటిఫికేషన్ -2006లో సవరణలు చేసింది. వివిధ రుగ్మతలు పరిష్కరించడానికి తయారు చేసిన బల్క్ డ్రగ్స్ మరియు ఇంటర్మీడియట్లకు సంబంధించిన అన్ని ప్రాజెక్టులు మరియు కార్యకలాపాలు ప్రస్తుతం ఉన్న ఏ నుంచి బి-2 వర్గానికి తిరిగి చేర్చబడ్డాయి.
కేటగిరి బి-2 పరిధిలోకి వచ్చే ప్రాజెక్టులకు బేస్ లైన్ డేటా, ఈఐఐ స్టడీస్ మరియు పబ్లిక్ కన్సల్టెషన్ సేకరణ అవసరం నుంచి మినహాయింపు పొందింది. ప్రక్రియను వేగంగా ట్రాక్ చేయడానికి రాష్ట్రస్థాయి మదింపు వికేంద్రీకరణను సులభతరం చేయడానికి ఇలాంటి ప్రతిపాదన వర్గీకరణ జరిగింది. ప్రస్తుత పరిస్థితుల్లో దేశంలోని ముఖ్యమైన మందులు, ఔషధాల లభ్యతను తక్కువ వ్యవధిలో పెంచడానికి సహాయపడుతుంది. ఈ సవరణ 30 సెప్టెంబర్ 2020 వరకు అందుకున్న అన్ని ప్రతిపాదనలకు వర్తిస్తుంది. ఇలాంటి ప్రతిపాదనలను త్వరగా ముందుకు తీసుకెళ్లేందుకు రాష్ట్రాలకు సూచనలు ఇవ్వబడ్డాయి.
ప్రస్తుతం అన్నీ వీడియో కాన్ఫరెన్స్ ల ద్వారా జరుగుతున్న నేపథ్యంలో, భౌతికంగా ప్రతిపాదనల అంచనా సాధ్య కాకపోవచ్చు గనుక, ఇచ్చిన కాలపరిమితిలో ప్రతిపాదనలు వేగంగా పూర్తి చేయడం కోసం సాంకేతిక పరిజ్ఞానాన్ని వినియోగించుకోవాలనే సమాచారాన్ని మంత్రిత్వ శాఖ రాష్ట్రాలకు అందించింది.
సుమారు రెండు వారాల వ్యవధిలో, ఈ కేటగిరీ కింద 100కి పైగా ప్రతిపాదనలు వచ్చాయి. ఇవి రాష్ట్రాల్లో సంబంధిత నియంత్రణ అధికారులు వివిధ స్థాయిల్లో నిర్ణయాలు తీసుకుంటారు.
(Visitor Counter : 247
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
చార్టర్డ్ అకౌంటెంట్లు దేశ మనస్సాక్షి సంరక్షకులని కేంద్ర మంత్రి డాక్టర్ జితేంద్ర సింగ్ చెప్పారు
"వ్యాపార సౌలభ్యం" తీసుకురావడానికి, భారత ఆర్థిక వ్యవస్థను ప్రపంచ ప్రమాణాలకు పెంచడానికి ప్రధానమంత్రి మోడీ విప్లవాత్మక చర్యలను ప్రవేశపెట్టారు: డాక్టర్ జితేంద్ర సింగ్
కేంద్ర సహాయ మంత్రి  సైన్స్ & టెక్నాలజీ; సహాయ మంత్రి  ఎర్త్ సైన్సెస్; ఎంఓస్ పీఎంఓ, పర్సనల్, పబ్లిక్ గ్రీవెన్స్, పెన్షన్స్, అటామిక్ ఎనర్జీ స్పేస్శాఖల మంత్రి, డాక్టర్ జితేంద్ర సింగ్ ఈ రోజు ఇక్కడ మాట్లాడుతూ చార్టర్డ్ అకౌంటెంట్లు దేశం ఖాతాల కాపలదారులని, అందువల్ల, వారి స్వంత మనస్సాక్షి సమగ్రత సాధారణంగా దేశం శ్రేయస్సుకు చాలా ముఖ్యమైనదని, ముఖ్యంగా ఒక దేశం ఆర్థిక ఆరోగ్యానికి కీలకమని అన్నారు. ఇన్స్టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా  వార్షిక అవార్డు ప్రదానం కార్యక్రమంలో ముఖ్య అతిథిగా పాల్గొన్న డాక్టర్ జితేంద్ర సింగ్, దేశంలోని వివిధ కార్పొరేట్ సంస్థలకు ఫైనాన్షియల్ రిపోర్టింగ్ ఇంటర్నేషనల్ సస్టైనబుల్ రిపోర్టింగ్లో ప్రభుత్వ, ప్రైవేట్ రంగ యూనిట్లకు ఎక్సలెన్స్ అవార్డులను ప్రదానం చేశారు.
ఈ సందర్భంగా ఐసిఎఐ ప్రెసిడెంట్ సిఎ నిహార్ జంబుసారియా సిఎ  దేబాషిస్ మిత్ర, ఐసిఎఐ వైస్ ప్రెసిడెంట్ కూడా మాట్లాడారు. అవార్డుల గ్రహీతలలో టాటాస్, మహీంద్రా & మహీంద్రా, రిలయన్స్, ఎన్హెచ్పీసీ ఇతరులతో సహా భారతదేశంలోని కొన్ని ప్రముఖ కార్పొరేట్ ప్రభుత్వ రంగ సంస్థలు ఉన్నాయి.
డాక్టర్
జితేంద్ర సింగ్ ఈ సందర్భంగా ప్రసంగిస్తూ, దేశంలోని ప్రధాన అకౌంటింగ్ సంస్థ అయిన ఇన్స్టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియాకు, సంబంధిత పక్షాలు అనుసరించాల్సిన పటిష్టమైన అకౌంటింగ్ పద్ధతులు ప్రమాణాలను ఏర్పాటు చేసే బాధ్యతను అప్పగించారని, అలా చేయడం ద్వారా, దేశ నిర్మాణ ప్రయోజనాల దృష్ట్యా జవాబుదారీతనం, శ్రేష్ఠత నిజాయితీ, అత్యున్నత ప్రమాణాలను అనుసరించడానికి ఐసీఏఐ అధిక అంచనాలకు అనుగుణంగా ఉండాలని ఆయన అన్నారు. సులభంగా వ్యాపారాన్ని నిర్వహించడానికి, భారత ఆర్థిక వ్యవస్థను ప్రపంచ ప్రమాణాలకు అనుగుణంగా పెంచడానికి ప్రధాన మంత్రి నరేంద్ర మోడీ తీసుకున్న విప్లవాత్మక చర్యల శ్రేణిని ప్రవేశపెట్టారని మంత్రి ప్రకటించారు. ఇలాంటి సమయాల్లో, రాబోయే సంవత్సరాల్లో ఐసీఏఐ పాత్ర మరింత క్లిష్టంగా మారుతుందని ఆయన అన్నారు.
ఫైనాన్షియల్ మార్కెట్ల విజయవంతమైన కార్యకలాపాలకు ఫైనాన్షియల్ రిపోర్టింగ్ కీలకం అని డాక్టర్ జితేంద్ర సింగ్ అన్నారు, ఎందుకంటే ఇవి వార్షికంగా ప్రచురించే నివేదికల ద్వారా సమదృష్టితో కూడిన నిష్పాక్షికమైన సమాచారాన్ని అందిస్తాయని చెప్పాయి. ఇది, ప్రభుత్వం దాని ఏజెన్సీలకు అవసరమైన వనరులను కేటాయించడంలో సహాయపడుతుంది. దేశం ఆదాయాన్ని ఇతర సంబంధిత రంగాలను లెక్కించడానికి పునాదిగా ఉపయోగపడుతుందని ఆయన అన్నారు.
ఐసీఏఐ వివిధ భారతీయ అకౌంటింగ్ ప్రమాణాలను జారీ చేసిందని అకౌంటింగ్ రంగంలో అత్యంత అధునాతన రంగాలకు అనుగుణంగా వాటిని తీసుకురావడానికి కొన్ని మునుపటి అకౌంటింగ్ ప్రమాణాలను కూడా సవరించిందని మంత్రి అన్నారు.
1958లో స్థాపించబడిన, "ఇన్స్టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా అవార్డ్స్ ఫర్ ఫైనాన్షియల్ రిపోర్టింగ్" వివిధ కంపెనీలకు తమ ఫైనాన్షియల్ రిపోర్టింగ్ ప్రమాణాలను మెరుగుపరిచేందుకు విశ్వసనీయమైన వేదికను అందిస్తుంది. అయితే, ఈ సంవత్సరం, మొదటిసారిగా, ఐసీఐఏ వాతావరణ మార్పు, లింగ సమానత్వం మొదలైన రంగాలలో అత్యుత్తమ సేవలందించిన సంస్థలను గుర్తించి, ప్రదానం చేసే గొప్ప ఉద్దేశ్యంతో "సస్టెయినబుల్ రిపోర్టింగ్ అవార్డ్స్"ని కూడా ప్రవేశపెట్టింది. ఈ సందర్భంగా డాక్టర్ జితేంద్ర సింగ్ కార్పొరేట్ గవర్నెన్స్ డిస్క్లోజర్స్ పోటీకి సార్క్ వార్షిక అవార్డులను కూడా ప్రదానం చేశారు.
నౌకారవాణా మంత్రిత్వ శాఖ
ప్రపంచంలోని అత్యుత్తమ రేవులతో పోటీ పడేందుకు దూసుకుపోతున్న భారతీయ సముద్ర రంగం
వరల్డ్ బ్యాంక్ లాజిస్టిక్స్ పెర్ఫార్మెన్స్ ఇండెక్స్  నివేదిక-2023 ప్రకారం కంటైనర్ నిరీక్షించే సగటు కాలం 3 రోజుల స్థాయిని భారత్ సాధించింది. కాగా, యుఎఇలో , దక్షిణాఫ్రికాలో 4 రోజులు కాగా, యుఎస్లో 7రోజులు, జర్మనీలో 10 రోజులుగా అది ఉంది.
ప్రధానమంత్రి నరేంద్ర మోడీ దార్శనిక నాయకత్వం కింద 2014 నుంచి మౌలిక సదుపాయాలను మెరుగుపరిచేందుకు దేశంలోని ఓడరేవులు, షిప్పింగ్ రంగంలో పెట్టిన పెట్టుబడులు ఇప్పుడు ఫలితాలను ఇవ్వడం ప్రారంభించాయి. ఓడరేవులు ఉత్పాదకతను, డిజిటలీకరణ ద్వారా సరఫరా లంకె దృగ్గోచరతను మెరుగుపరిచేందుకు దేశం చేపట్టిన సంస్కరణల ఫలితంగా భారతీయ సముద్ర రేవుల వద్ద అతి తక్కువ కాలం నిరీక్షణ ఉంటుంది.
పిఎం గతిశక్తి నేషనల్ మాస్టర్ ప్లాన్ కింద సమన్వయ ప్రణాళిక, అమలు ద్వారా లోతట్టు ప్రాంతాలకు అనుసంధానతను మెరుగుపరచడంపై దృష్టి పెట్టడం, సముద్రయాన రంగంలో ప్రభుత్వ, ప్రైవేటు భాగస్వామ్యాలపై దృష్టి పెట్టడం వల్ల అంతర్జాతీయ షిప్మెంట్స్ విభాగం ప్రపంచ ర్యాంకింగ్లో భారతదేశం 22వ స్థానానికి ఎదిగింది. దేశపు లాజిస్టిక్స్ పనితీరు సూచీ స్కోర్ ప్రకారం 38వ స్థానంలో నిలిచింది.
ప్రధానమంత్రి శ్రీ నరేంద్ర మోడీ దార్శనిక నాయకత్వం కింద విధాన సంస్కరణలు, నూతన సాంకేతికతలను ప్రవేశపెట్టడం, అధిక ప్రభుత్వ ప్రైవేటు భాగస్వామ్యాల ద్వారా రేవు సామర్ధ్యాన్ని, ఉత్పాదకతను మెరుగుపరచడంపై దృష్టి పెట్టి, ప్రోత్సాహాన్ని ఇచ్చారు. టర్న్ అరౌండ్ టైమ్  విషయంలో భారతీయ రేవులు భారీ మెరుగుదలను నమోదు చేశాయి.
ప్రపంచ బ్యాంకు లాజిస్టిక్స్ పనితీరు సూచీ  నివేదిక- 2023లో ప్రచురించిన టర్న్ అరౌండ్ టైమ్ కొలమానంపై భారతీయ రేవులను ప్రపంచ స్థాయిలో పోల్చి చూస్తే, యుఎస్ఎ  , ఆస్ట్రేలియా , బెల్జియం  కెనడా , జర్మనీ , యుఎఇ  సింగపూర్  రష్యన్ సమాఖ్య , మలేషియా  ఐర్లాండ్ , ఇండొనేషియా  న్యూజిల్యాండ్ , దక్షిణాఫ్రికా  కంటే మెరుగ్గా భారతీయ రేవుల టర్న్ అరౌండ్ టైమ్ 0.9 రోజులుగా ఉంది.